La localidá de La Pola Llaviana va concentrar del 8 al 10 de setiembre los actos entamaos pa festexar el Día d’Asturies, cola cultura popular y el deporte tradicional como protagonistes. La viceconseyera de Cultura, Política Llingüística y Deportes, Vanessa Gutiérrez, y l’alcalde de Llaviana, Julio García, presentaron esta mañana nel conceyu’l programa de la celebración, que combina folclore, artesanía, música, teatru, xuegos tradicionales y exhibiciones na cai con talleres de deporte adaptáu y masterclass d’echar sidra, ente otres propuestes.
#000001
La cai Llibertá y les víes llinderes van acoyer el mercáu tradicional, nel que participen más de 70 puestos d’artesanos y productores asturianos. Va abrir los trés díes dende les 12.00 hores.
#000002
Les exhibiciones de deportes y xuegos tradicionales van tener llugar el vienres y el sábadu nel parque de los Príncipes de 12:00 a 14:30 y de 16:30 a 20:00. La pista deportiva Joaquín Blume, allugada al llau del parque, va ser l’espaciu reserváu pa los talleres de deporte adaptáu que va impartir la Federación de Deportes pa Persones con Discapacidá Física del Principáu d’Asturies (FEDEMA), programaos de 12:00 a 14:30 los trés díes y de 17:00 a 20:00 el vienres y el sábadu.
#000003
La programación d’esta edición tamién inclúi una exhibición de la Unidá Canina de Rescate del Principáu, que se va realizar nel parque de los Príncipes el domingu 10 a partir de les 12.30 hores.
#000006
Programación infantil y globu aerostáticu
#000008
Otru de los encantos pal públicu que visite La Pola Llaviana va ser la exhibición del globu aerostáticu que’l Gobiernu d’Asturies contrató como soporte promocional turísticu del lema Paraísu Natural, que va realizar 50 vuelos cautivos dende’l prau Nardón el vienres y otros tantos el sábadu, reservando enantes nel siguiente teléfonu: 902 306 600 / 985 185 860 (de 10:00 a 16:00 h).
#000009
Y mesmo’l sábadu que’l domingu a les 13:00, nel espaciu Xoven del CIDAN, vamos disfrutar cola compañía Tras la puerta títeres de dos propuestes teatrales diferentes cada día dirixíes a públicu infantil.
#000011
El Gobiernu asturianu asume’l desafíu d’acelerar la tresformación ecolóxica de la...
#000012
Asturies va cuntar coles primeres escueles de 0 a 3 de...
#000014
Save my name, email, and website in this browser for the next time I comment.
#000015